একটা ডার্বি নাইজেরিয়ান ফাতাইকে বাস্তবের রুখা-সুখা জমিতে আছড়ে ফেলে দেয়। আবার এই একটা ম্যাচ গিলমার দ্য সিলভাকে প্রতিষ্ঠা দিয়েছিল ইস্টবেঙ্গল জার্সিতে। স্মৃতিচারণা করে ব্রাজিলীয় গিলমার এবেলা.ইন-কে বলেন, ‘‘ভারতে খেলতে চেয়েছিলাম। আমার প্রিয় বন্ধু এবং ভ্রাতৃসম (হোসে রামিরেজ) ব্যারেটোই আমাকে ইস্টবেঙ্গলে খেলার প্রস্তাব দিয়েছিল। আমি আর সময় নষ্ট করিনি। মোহনবাগানের বিরুদ্ধে প্রথম ম্যাচে নেমেছিলাম আমি। ইস্টবেঙ্গল সেই ম্যাচে ২-০ হারিয়েছিল মোহনবাগানকে। গ্যালারি থেকে দর্শকরা আমার নাম ধরে ডাকছিল। সেই অনুভূতির কথা ভাষায় প্রকাশ করার নয়।’’